b'\n_START_ARTICLE_\nGerotor\n_START_PARAGRAPH_\nUn gerotor \xc3\xa9s una bomba de despla\xc3\xa7ament  positiu. El nom gerotor deriva de "Rotor Generat". Una unitat de gerotor consisteix en un rotor interior i exterior que giren junts. El rotor interior t\xc3\xa9 N dents, i el rotor exterior t\xc3\xa9 N + 1 dents, amb N definit com un nombre natural m\xc3\xa9s gran de 2. L\'eix de gir del rotor interior es troba una mica fora de l\'eix del rotor exterior i ambd\xc3\xb3s rotors giren al un\xc3\xadson. _NEWLINE_La geometria dels dos rotors divideix el volum entre ells en N diferents volums din\xc3\xa0micament canviants.  Durant el cicle de rotaci\xc3\xb3 del conjunt, cada un d\'aquests volums canvia cont\xc3\xadnuament, de manera que qualsevol volum donat, primer augmenta, i despr\xc3\xa9s disminueix. Un augment de volum crea un Buit. Aquest buit crea una succi\xc3\xb3 , i per tant, en aquesta part del cicle \xc3\xa9s on es troba l\'admissi\xc3\xb3.  Quan el volum disminueix es produeix la compressi\xc3\xb3. Durant aquest per\xc3\xadode de compressi\xc3\xb3, els fluids poden ser bombats, o comprimits (si s\xc3\xb3n fluids gasosos)._NEWLINE_Les bombes de gerotor estan generalment dissenyades emprant un rotor trocoidal interior i un rotor exterior format per un cercle amb segments circulars enlla\xc3\xa7ats sequencialment._NEWLINE_Un gerotor pot tamb\xc3\xa9 funcionar com a motor rotatiu sense pistons. El gas d\'alta pressi\xc3\xb3 entra en l\'\xc3\xa0rea d\'admissi\xc3\xb3 i empeny ambd\xc3\xb3s rotors (l\'interior i l\'exterior), causant la rotaci\xc3\xb3 del conjunt, mentre l\'\xc3\xa0rea entre el rotor interior i l\'exterior augmenta.  Durant el per\xc3\xadode de compressi\xc3\xb3, els fluids (o gasos) s\xc3\xb3n bombats cap a fora.'